Ліквідацыя парафій і закрыццё святынь — з’ява вельмі распаўсюджаная ў наш час. Як па мне, прывыкнуць да гэтага немагчыма. Бясспрэчна, гэта трагедыя ў гісторыі парафіяльны абшчыны як такой, бо храм — гэта не проста збудаванне, памяшканне або помнік архітэктуры. Храм — гэта дом малітвы, месца сустрэчы чалавека з Богам. Нашы святыні — гэта сапраўдныя скарбніцы ўспамінаў: тут мы атрымалі сакрамант хросту; тут з’яўляліся новыя сем’і; тут мы аплаквалі нашых родных, праводзячы іх у апошні шлях.